之前經過見晚市要大排長龍，所以是晚提早訂定位嚟試試。兩個人點咗4樣嘢：青咖哩軟殼蟹煲配法包個咖哩好稀，但好香又唔太辣，軟殼蟹細細隻炸得香脆，最愛個法包，點咖哩好正。炒pad Thai份量略少，不過炒得唔錯，加咗青檸汁，酸酸甜甜幾好味。咸魚炒椰菜苗又係細碟咗啲，啲菜大棵過我第二度食嗰啲，但炒得算爽脆。蝦餅呢個一般啦，粉多咗啲啲，但個汁幾好味。埋單兩個人大概3百幾，尖咀區嚟講算幾抵食，不過碟頭唔大，較適合兩三人聚餐。